# เส้าหลิน สองใหญ่
เส้าหลิน สองใหญ่ หรือ เส้าหลิน หรือ เดอะนิวเส้าหลินเทมเพิล (, พินอิน: Xīn Shàolín Sì) เป็นภาพยนตร์ฮ่องกงแนวแอ็คชั่นศิลปะการต่อสู้ที่เข้าฉายในปี ค.ศ. 2011 นำแสดงโดย หลิว เต๋อหัว, เซียะ ถิงฟง, ฟ่าน ปิงปิง, เฉินหลง กำกับการแสดงโดย เฉิน มู่เซิ่ง

 เนื้อเรื่อง 
ยุคต้นของการปฏิวัติประเทศจีน โฮ่วเจีย เป็นแม่ทัพใหญ่ในการตีเมืองเติงเฟิง โดยมีเชามันซึ่งเปรียบเสมือนน้องชายเป็นผู้ช่วย เมืองเติงเฟิงเป็นที่ตั้งของวัดเส้าหลิน ซึ่งบัดนี้กลายเป็นที่ให้พักพิงของบรรดาผู้อพยพหนีภัยสงคราม โฮ่วเจียและเชามันดูถูกเหยียดหยามวัดเส้าหลินซึ่งเป็นต้นกำเนิดของวิชาวรยุทธ ในคืนที่โฮ๋วเจียจะมั่นหมายลูกสาวตนเองกับลูกชายของนายพลโส่ว พี่ชายร่วมสาบาน เขาถูกเชามันหักหลัง ทำให้ได้รับบาดเจ็บทั้งตัวเอง เอี๋ยนซี ภรรยา และลูกสาว จนต้องเข้าไปขอความช่วยเหลือจากวัดเส้าหลิน แต่ลูกสาวของเขาบาดเจ็บหนักจนเกินจะช่วยไหว ทำให้เสียชีวิต โฮ่วเจียเสียใจมาก จึงสำนึกผิดและขอออกบวช โดยมี หูเต่า หลวงจีนพ่อครัวของวัดเป็นผู้ดูแล ขณะที่เชามันกำลังจะให้ขายสมบัติของชาติให้แก่ชาติตะวันตกเพื่อสร้างทางรถไฟ

 การสร้างและความสำเร็จในการเข้าฉาย 
เส้าหลิน สองใหญ่เป็นเวอร์ชันที่พัฒนาต่อจากภาพยนตร์ชุดแรกของเจท ลี ที่มีชื่อว่าเสี้ยวลิ้มยี่  การถ่ายทำเริ่มต้นในเดือนตุลาคม ค.ศ. 2009 โดยมีพิธีฉลองจัดขึ้นภายในวัดเส้าหลิน ได้มีการแพร่กระจายข่าวครั้งแรกของโครงการเมื่อเฉินหลงซึ่งเป็นนักแสดง ได้ประกาศในเว็บไซต์อย่างเป็นทางการของเขาว่าจะมีส่วนร่วมกับโครงการดังกล่าว แต่ไม่สามารถพูดคุยเกี่ยวกับรายละเอียดของเรื่องนี้ได้เนื่องจากข้อจำกัดทางสัญญา

เฉินหลงและลูกทีมของเขาได้เนรมิตวัดเส้าหลินขึ้นมาเองใหม่ในมณฑลเจ้อเจียง ด้วยงบประมาณ 10 ล้านหยวน (หรือประมาณ 1.47 ล้านดอลลาร์สหรัฐ) เพื่อหลีกเลี่ยงความเสียหายที่เกิดขึ้นกับวัดจริง สมาชิกในทีมของเขาต่างโกนหัวจนโล้นสำหรับการถ่ายทำภาพยนตร์ ในขณะที่เฉินหลงสวมหมวก และได้โกนในส่วนรอบ ๆ ที่ยื่นออกมา ส่วนทางด้านหลิว เต๋อหัว ได้รับบาดเจ็บที่มือซ้ายขณะที่เขาถ่ายทำฉากต่อสู้ และนับเป็นภาพยนตร์เรื่องแรกในรอบ 21 ปี ที่หลิว เต๋อหัว และเฉินหลง สองนักแสดงระดับซูเปอร์สตาร์ของเอเชียโคจรมาพบกัน

เส้าหลิน สองใหญ่เป็นภาพยนตร์ฟอร์มใหญ่ที่เข้าฉายต้อนรับเทศกาลตรุษจีน ของปี ค.ศ. 2011 เมื่อเปิดตัวในประเทศจีน ได้รายรับสามวันแรก 105 ล้านหยวน (525 ล้านบาท) ทิ้งห่างภาพยนตร์ที่เป็นอันดับที่สองมากกว่าเท่าตัว และกลายเป็นภาพยนตร์เรื่องแรกในปี ค.ศ. 2011 ที่เปิดตัวเกิน 100 ล้านหยวนภายในสามวันแรก ขณะเดียวกันก็เปิดตัวอันดับหนึ่งในสิงคโปร์ โดยทำรายได้ไปกว่า 950,000 เหรียญ (23 ล้านบาท) และไต้หวันที่ทำรายได้ไปกว่า 6.5 ล้านเหรียญ (7 ล้านบาท) รวมถึงขึ้นอันดับ 1 ในฮ่องกงเส้าหลิน สองใหญ่ คืนกำไรรับเทศกาลตรุษจีน ฉลองเปิดตัวอันดับหนึ่งทั่วเอเชีย เฉินหลง — หลิวเต๋อหัว การันตี ยิ่งใหญ่สมการอคอย

 รายชื่อนักแสดง 
 นักแสดงตัวละครบทบาท เฉินหลง  หูเต่า  หลวงจีนวัดเส้าหลินผู้เป็นพ่อครัว เคยฝึกกังฟูมาก่อนแต่จิตใจไม่นิ่งพอ จึงถูกไล่ให้ไปทำครัว เซียะ ถิงฟง  เชามัน  ขุนพลผู้เปรียบเสมือนน้องชายของโฮ่วเจีย เป็นผู้หักหลังโฮ่วเจียและทำลายได้ทุกสิ่ง หลิว เต๋อหัว  โฮ่วเจีย  ขุนพลในยุคปฏิวัติการปกครองของจีน มีความทะเยอทะยาน ภายหลังสำนึกตนได้และขอบวชเป็นหลวงจีน ฟ่าน ปิงปิง  เอี๋ยนซี  ภรรยาของโฮ่ยเจีย ทั้งคู่มีลูกสาวด้วยกันทั้งหมดหนึ่งคน อู๋จิง  จิ้งเหนิง  หลวงจีนศิษย์พี่ใหญ่ของวัดเส้าหลิน มีหน้าที่ควบคุมการฝึกกังฟูและดูแลความประพฤติหลวงจีนรูปอื่น ๆ  หยู่ เส้าชุน  จิ้งไห่  หลวงจีนศิษย์น้องของจิ้งเหนิง คู่กับจิ้งคง ซื่อ เอี๋ยนเหนิง  จิ้งคง  หลวงจีนศิษย์น้องของจิ้งเหนิง คู่กับจิ้งไห่ อวี๋ ไห่  เจ้าอาวาสวัดเส้าหลิน  ไต้ซือของวัดเส้าหลิน เป็นผู้มีเมตตาและเข้าใจถึงหลักธรรมแบบเซน หง เอี้ยนเอียน  โส่ว เชี่ยงตู๋  ขุนพลในยุคปฏิวัติของจีนเช่นเดียวกับโฮ่วเจีย มีศักดิ์เป็นพี่ร่วมสาบานกัน แต่ถูกโฮ่ยเจียหักหลัง แต่ตนเองก็ถูกฆ่าตาย ไป๋ปิง  นักร้องในภัตตาคารบทรับเชิญ